CELEX: 62009CN0018
Language: fi
Date: 2009-01-14 00:00:00
Title: Asia C-18/09: Kanne 14.1.2009 — Euroopan yhteisöjen komissio v. Espanjan kuningaskunta

21.3.2009   
            
            
               FI
            
            
               Euroopan unionin virallinen lehti
            
            
               C 69/27
            
         Kanne 14.1.2009 — Euroopan yhteisöjen komissio v. Espanjan kuningaskunta
   (Asia C-18/09)
   (2009/C 69/49)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: K. Simonsson ja L. Lozano Palacios)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut yhteisön oikeuden ja erityisesti palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen 22.12.1986 annetun neuvoston asetuksen (ETY) N:o 4055/86 (1) 1 artiklan mukaisia velvoitteitaan, koska se on pitänyt voimassa yleishyödyllisten satamien taloudellisesta järjestelmästä ja palvelujen tarjoamisesta 26.11. annetun lain N:o 48/2003 (Ley 48/2003, de 26 de noviembre, de régimen económico y de prestación de servicios de los puertos de interés general), erityisesti sen 24 §:n 5 momentin ja 27 §:n 1, 2 ja 4 momentin, joissa säädetään satamamaksujen alennuksista ja vapautuksista
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Espanjan lainsäädännössä säädetään tietyistä satamamaksujen vapautuksista ja alennuksista. Nämä vapautukset ja alennukset myönnetään laivojen lähtö- ja määränpääsatamien perusteella ja ne johtavat edullisempien tariffien soveltamiseen ensisijaisesti Espanjan saariryhmien välisen tai Ceutan ja Melillan välisessä liikenteessä, toissijaisesti näiden satamien ja Euroopan unionin satamien välisessä liikenteessä ja kolmanneksi Euroopan unionin satamien välillä. Nämä säännökset ovat tämän vuoksi syrjiviä.
   Espanjan kuningaskunta, joka vetoaa kyseessä olevien satamien erityiseen maantieteelliseen asemaan, ei ole perustellut kyseisen toimenpiteen välttämättömyyttä tai oikeasuhtaisuutta. Vaikka se on sitoutunut muuttamaan kyseisiä säännöksiä, komissiolle ei ole ilmoitettu minkään rikkomisen lopettamisen päättävän lain antamisesta.
   
      (1)  EYVL L 378, s. 1.